**ROMÂNIA**

**JUDEȚUL VRANCEA**

**CONSILIUL JUDEȚEAN**

**HOTĂRÂREA nr. 133**

**din 16 iulie 2025**

**privind:** modificarea și completarea Contractului de Asociere - anexă la Hotărârea Consiliului Județean Vrancea nr. 98/02.10.2008 privind asocierea Unității Administrativ-Teritoriale Județul Vrancea cu unitățile administrativ-teritoriale din județ în vederea constituirii Asociației de Dezvoltare Intercomunitară „Vrancea Curată” pentru dezvoltarea sistemului de management integrat al deșeurilor și extinderea infrastructurii în județul Vrancea

**Consiliul Judeţean Vrancea,**

**- având în vedere** Referatul nr. 10349/16.06.2025 al Direcției Tehnice și investiții privind modificarea și completarea Contractului de Asociere - anexă la Hotărârea Consiliului Județean Vrancea nr. 98/02.10.2008 privind asocierea Unității Administrativ-Teritoriale Județul Vrancea cu unitățile administrativ-teritoriale din județ în vederea constituirii Asociației de Dezvoltare Intercomunitară „Vrancea Curată” pentru dezvoltarea sistemului de management integrat al deșeurilor și extinderea infrastructurii în județul Vrancea

**- văzând** adresa Asociației de Dezvoltare Intercomunitară „Vrancea Curată” înregistrată la Consiliul Județean Vrancea sub nr. 9311/30.05.2025 și adresa nr. 881/10.06.2025, înregistrată la Consiliul Județean Vrancea sub nr. 9311/10.06.2025;

**- având în vedere** adresa Ministerului Investițiilor și Proiectelor Europene nr. 56929/28.05.2025, înregistrată la Consiliul Județean Vrancea sub nr. 7840/28.05.2025;

**- ținând cont de** Hotărârea Consiliului Județean Vrancea nr. 98/02.10.2008 privind asocierea județului Vrancea cu unitățile administrativ – teritoriale din judet în vederea constituirii Asociației de Dezvoltare Intercomunitară „Vrancea Curată” pentru dezvoltarea sistemului de management integrat al deșeurilor și extinderea infrastructurii în județul Vrancea;

**- în conformitate cu prevederile:**

* Legii nr. 51/2006 a serviciilor comunitare de utilităţi publice, cu modificările şi completările ulterioare;
* OG nr. 26/2000 cu privire la asociaţii si fundaţii, cu modificările și completările ulterioare;
* HG nr. 855/2008 pentru aprobarea actului constitutiv – cadru și a statutului – cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare;
* **luând în considerare** prevederile art. 17 alin. (2) lit. i), art. 22 alin. (1) din Statutul Asociației de Dezvoltare Intercomunitară „Vrancea Curată”;
* **ținând cont de** prevederile art. 28 din Contractul de Asociere alAsociației de Dezvoltare Intercomunitară „Vrancea Curată”, autentificat prin Încheierea nr. 6959/26.11.2008;

- **luând act de** raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;

**- în baza** art. 91, art. 173 alin. (1) lit. d) și alin. (5) lit. i), lit. m) și art. 175 din OUG nr. 57/2019 privind Codul administrativ, cu modificările și completările ulterioare;

**- în temeiul** art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

**Art. l** Modificarea și completarea Contractului de Asociere - anexă la Hotărârea Consiliului Județean Vrancea nr. 98/02.10.2008 privind asocierea Unității Administrativ-Teritoriale Județul Vrancea cu unitățile administrativ-teritoriale din județ în vederea constituirii Asociației de Dezvoltare Intercomunitară „Vrancea Curată” pentru dezvoltarea sistemului de management integrat al deșeurilor și extinderea infrastructurii în județul Vrancea, conform Actului adițional prevăzut în Anexa, care face parte integrantă din prezenta hotărâre.

**Art. 2** Se mandatează cu mandat special Asociația de Dezvoltare Intercomunitară „Vrancea Curată” să aprobe modificarea Contractului de Asociere al Asociației de Dezvoltare Intercomunitară „Vrancea Curată” prin Actul adițional nr. 2/2025 la Contractul de Asociere, în forma prevăzută la Anexa din prezenta Hotărâre, pentru a se reglementa plata serviciului de salubrizare prin mecanismul de plată tarif.

**Art. 3** Se împuternicește Presedintele Consiliului Judetean Vrancea, domnul Nicușor Halici, reprezentantul legal al Unității Administrativ-Teritoriale Județul Vrancea ca, în numele și pe seama Unității Administrativ-Teritoriale Județul Vrancea, să voteze aprobarea hotărârii Adunării Generale a Asociației de Dezvoltare Intercomunitară „Vrancea Curată”, referitoare la modificarea Contractului de Asociere prin Actul Adițional menționat la art. 1 și să semneze acest act.

**Art. 4** La data intrării în vigoare a prezentei, Hotărârea Consiliului Județean Vrancea nr. 98/02.10.2008 privind asocierea Unității Administrativ-Teritoriale Județul Vrancea cu unitățile administrativ-teritoriale din județ în vederea constituirii Asociației de Dezvoltare Intercomunitară „Vrancea Curata” pentru dezvoltarea sistemului de management integrat al deșeurilor și extinderea infrastructurii în județul Vrancea se modifică în mod corespunzător.

**Art. 5** Prevederile prezentei hotărâri vor fi duse la îndeplinire de către preşedintele Consiliului Judeţean Vrancea și Asociația de Dezvoltare Intercomunitară „Vrancea Curata” şi vor fi comunicate celor interesaţi de către secretarul general al judeţului prin Serviciul administrație publică, Monitor Oficial Local și arhivă din cadrul Direcției juridice și administrație publică.

#### 

#### **Preşedintele**

#### **Consiliului Judeţean Vrancea**

**Nicușor HALICI**

**Contrasemnează,**

**Secretar general al judeţului**

**Raluca Dan**